सिद्धू ने बाद में संवाददाताओं से कहा कि उन्होंने पाकिस्तान में शपथग्रहण समारोह में हिस्सा लेने के लिए केंद्र की मंजूरी मांगी है. इमरान खान ने सिद्धू को फोन करके उन्हें 18 अगस्त को इस्लामाबाद में आयोजित होने वाले अपने शपथग्रहण समारोह के लिए आमंत्रित किया है. सिद्धू ने पाकिस्तानी उच्चायोग का दौरा करने के बाद कहा, “मैं यहां औपचारिकताओं के लिए आया था..मैंने सरकार की अनुमति के लिए आवेदन दे दिया है. अब सब कुछ भारत सरकार की अनुमति पर निर्भर करता है.”